Seilių liaukos akmenligė

Seilių liaukų akmenligė () – liga, kai seilių liaukoje susidaro akmenų (sialolitų). Seilių liaukos akmenligė sudaro daugiau nei pusę seilių liaukų ligų.Seilių liaukos akmenligė. Medicinos enciklopedija, T. II (M–Ž). – Vilnius: Mokslo ir enciklopedijų leidykla, 1993, p. 255. Simptomai pasireiškia apie 0,45 % populiacijos, dažniau išsivysto 30–60 m. asmenims, vyrams.

Skiriama ištekamojo latako ir pačios liaukos akmenligė (pagal akmens vietą). Daugiau nei 95 % atvejų pažeidžiama pažandinė liauka, rečiau – paausinė, itin retai – paliežuvinė ir mažosios seilių liaukos. Daugiau nei vieną liauką apima retai.

Ši liga išsivysto palaipsniui, nepastebimai. Akmeniui padidėjus ar atsiradus kitų, liauka valgant išsipučia ir paskauda. Ilgainiui prasideda lėtinis liaukos uždegimas, nyksta jos parenchima. Galiausiai ūmiai prasideda užsikimšusio latako uždegimas ir skauda smarkiai. Rentgenografiškai aptiktas akmuo šalinamas operacija. Pasitaiko, kad prireikia šalinti su liaukos (paausinės, paliežuvinės) dalimi arba su ja visa (pažandine). Dažniausiai seilių liaukų akmenligė neatsinaujina.

 Išnašos 

Kategorija:Virškinimo sistemos ligos